title: Големи задръствания в Хасково, четвърт час отнема от Лебеда до Спартак

maintext:
В последния работен ден преди Коледните празници в Хасково се образуваха големи задръствания. Дълги колони от автомобили има в централните части на всички булеварди, сигнализираха читатели на Haskovo.info, които изпратиха и снимки.
Много от хората в града вече отпътуват за празници, което съвпада и с час пик по обяд, което допълнително затруднява движението.
Както Haskovo.info писа, сутринта на “Капитан Андреево” имаше 10-километрова опашка от камиони на изход. От 16 до 20 часа пък се забранява движението на камиони по магистралите и натоварените пътища. Движението на тежкотоварните камиони над 12 т. ще бъде ограничено и в последния почивен ден – 26 декември от 14 ч. до 20 ч.
Забраната не важи за автомобили, превозващи бързоразвалящи се хранителни продукти и товари на температурен режим, живи животни и опасни товари (ADR).


title: Фолксваген блъсна пешеходец до училище "Васил Левски" в Хасково

maintext:
Фолксваген блъсна пешеходец на хасковската улица “Стара планина” до СУ “Васил Левски”. Инцидентът стана малко преди 18 ч. в час пик. Ударът е станал след пешеходната пътека в посока Младежкия център.
Малко след удара фолксвагенът беше качен на тротоара, а на асфалта имаше кръв. Очевидци на инцидента споделиха пред Haskovo.info, че мъжът си е ударил главата при падането на асфалта. Той е на видима възраст около 50 г. и е откаран с линейка в болницата в съзнание.
На място има патрулка, като полицаите регулират натовареното движение. Шофьорът на Фолксвагена не е употребил алкохол.
Haskovo.info припомня, че миналата седмица на пешеходната пътека до училището беше блъсната възрастна жена.

fasttext_language: bg


title: "Коледна битка" в димитровградската ПМГ преди ваканцията

maintext:
Състезанието “Коледна битка” бе част от тържеството в димитровградската ПМГ “Иван Вазов”, след което гимназистите излязоха във ваканция.
В състезанието се съревноваваха учители и ученици. Отборът на преподавателите „Готините мъчители“ победи отбора на учениците „Непобедимите“.
Празникът включваше още изпълнения на коледни песни на чужди езици.
Последва награждаване на победителите в коледните конкурси и трапеза с почерпка.


title: Безплатната пързалка се напълни с деца, зарадваха ги с бели мечки, пингвини и панди

maintext:
Безплатната ледена пързалка на хасковската площадка “Спартак” от сутринта е пълна с деца. По обяд малчуганите бяха зарадвани и с допълнителни изненади.
От общината купиха по две бели мечки, пингвини и панди – тренажори, като всеки струва по 500 лв. Те са доставени от Тирол, Австрия, а фирмата е тази, която е доставила оборудването на ледената пързалка. Тренажорите се купуват, защото сега няма учител по пързаляне, допълниха от общината.
По обяд на ледената пързалка дойде и кметът Добри Беливанов, който нагледа забавляващите се деца.
Както Haskovo.info писа пързалката ще е безплатна за децата до 18 г. и на 25 и 26 декември. През другите дни те плащат по 2 лв., а за възрастните цената си е 3 лв.
Ледената пързалка работи до 21 часа.


title: Мощната заря за Нова година вече е в Хасково

maintext:
Мощната заря, която ще озари небето над Хасково в Новогодишната нощ вече е в Хасково.
От фирмата доставиха пиротехниката и оборудването си в областна адманистрация. Предстои зарята да бъде заредена на покрива на Областна, откъдето ще бъде изстреляна точно в 24 часа на Нова година.
Зарята ще продължи около 4 минути и ще се вижда от почти 12 километра. Изстрелите пък ще са близо 3500, разкриха от фирмата доставчик, като допълниха, че ще има и изненади. Цената й била по-ниска от тази за празника на Хасково.
Зарята е подарък от общината към хасковлии и гостите на областния град.


title: Червена пиратка без име ще е най-мощната за Нова година

maintext:
Стряскащата досега пиратка “Черната вдовица” вече е изместена в Хасково от по-мощна от клас 4. На опаковката няма име и е червена на цвят. 10 бройки се продават за 10 лв., но единствено на възрастни.
Иначе, при пиротехниката няма поскъпване преди празниците. Пакетите с различните видове пиратки вървят от 2 до 7 лв. Пиробатериите, които произвеждат зарята са на цени от 10 до 300 лв. Ракетите са от 2 до 20 лв.
За децата се продават по-безопасни неща като пукащи топчета и димки на цени от 30 до 80 ст.
Консултантът в магазина на кръстовището на “Раковски” и “Съединение” Жени Панайотова обясни, че голямата вълна от клиенти вече се задава. По традиция хасковлии се запасявали с пиратки и заря в последния момент преди Нова година.


title: Инспекцията по труда хвана 622 нарушения за месец

maintext:
622 нарушения през ноември са констатирали от Инспекцията по труда в Хасково. При тях са съставени 19 акта, като са приложени и 611 принудителни мерки.
Извършените за периода проверки са общо 144, от които 34 в областния град.
102 са плановите проверки, има издадени и 3 разрешителни за заря.
Влезлите в сила наказателни постановления през месеца са 18 за общо 15 700 лв.


title: Арестуваха двама с марихуана и лула

maintext:
Двама са арестувани вчера с марихуана в Димитровград и Хасково, съобщават от пресслужбата на полицията.
При полицейска проверка в частен дом на димитровградската улица “Простор”, обитаван от 40-годишен мъж от града, са открити и иззети полиетиленови пликове с 8,43 гр. марихуана.
При полицейска проверка в областния град в 21-годишен хасковлия са открити и иззети лула за пушене, листчета за цигари и три топчета с 2,5 гр. марихуана.
Двамата са задържани до 24 часа по образувани досъдебни производства.


title: Харманли получи база от държавата за кану-каяка

maintext:
Община Харманли получи безвъзмездно правото на собственост върху имот. Това стана с решение на Министерски съвет от днес.
Имотът ще се използва за обособяване на база за развитие на кану-каяк.
Двуетажната сграда се намира в местността „Кайряка“ и досега е била с предоставени права за управление на областния управител на Хасково.
Haskovo.info припомня, че Харманли е с традиции в кану-каяка, развиван от клуб “Хеброс”.
Последното голямо наводнение през 2012-а отнесе гребната база в Харманли и сега тренировките са на ергометър. Единствено през лятото се тренира на два от по-близките до Харманли язовири.


title: Коледари наричаха за здраве и успех в хасковското кметство

maintext:
Три групи коледари наричаха за здраве и успех в сградата на община Хасково.
Всички бяха посрещнати от кмета добри Беливанов, който спази традицията и им даде орехи, краваи, плодове и лакомства. По-малките получиха и играчки, а за големите бе приготвена погача.
Първи в кабинета на кмета бяха децата от детската градина по изкуствата. Последваха ги техните връстници от ” Весели очички”, които бяха вложили много талант умения и насторение в мини коледен спектакъл.
Най-големите коледари от улицище “Васил Левски” изпълниха ритуала пред сградата на общината за радост на минувачите.


title: Форд се заби в дърво, ударен от БМВ на пешеходната до "Рилски"

maintext:
БМВ и Форд катастрофираха тази вечер на пешеходната пътека на бул. “Раковски” до ОУ “Св. Иван Рилски” в Хасково.
Очевидци на инцидента споделиха пред Haskovo.info, че Фордът е изчаквал на светофара на пешеходната пътека, когато в него се е блъснал Баварецът.
От удара Фордът е изхвърчал и се е забил в дърво на тротоара.
От тежкия сблъсък с рани по главите са жената, която е управлявала колата и възрастен мъж до нея. Те са били откарани в хасковската болница.
По булеварда имаше разпилени части от двете коли, а полицията изяснява случая.
По-късно на същото място на булеварда стана още една катастрофа, като подробности за инцидентите се очакват от полицията в четвъртък.


title: Късо запали къща, спука се водопровод на Енергото

maintext:
За пожар в къща в любимешкото село Белица съобщават от областната противопожарна служба.
Причината за инцидента е късо съединение като са изгорели 70 квадрата от покрива и покъщнина.
Пожарникарите са гасили вчера и пластмасов контейнер за отпадъци в Симеоновград и сухи треви и отпадъци в региона.
От пожарната са оказвали и техническа помощ за спиране на теч на водопровод на първия етаж в сградата на Енергото в Харманли.


title: Честито Рождество Христово, 1987 празнуват имен ден в Хасково

maintext:
Християнският свят отбелязва един от най-големите църковни празници – Рождество Христово, на който се чества рождението на Божия син Исус Христос.
Според Евангелието това станало в град Витлеем, в римската провинция Юдея.
Наименованието на празника – Коледа, идва от римските празници Календи, посветени на зимното слънцестоене.
В народния календар Рождество Христово започва в полунощ с обичая коледуване.
На този ден постите свършват и семейната трапеза вече включва месни и млечни ястия.
В хасковските храмове се отслужва празнична литургия.
На 25 декември имен ден празнуват: Емил, Ицо, Ичо, Младен, Радомир, Радомира, Радослав, Радослава, Радостин, Радостина, Христалина, Христо, Христи, Христин, Христина, Христофор, Кристин, Кристина, Кристиян, Кристияна.
1987 души празнуват имен ден на Коледа в община Хасково. 1235 от имениците живеят в Хасково, а останалите са в селата.


title: Ученици от "Вапцаров" се състезаваха по математика и български във ваканцията

maintext:
Коледно състезание по математика, български език и социални умения се проведe днес в хасковското ОУ „Никола Й. Вапцаров“.
Въпреки че са във ваканция в надпреварата участваха повече от 80 ученици от 5, 6 и 7 клас.
Картинни пъзели, езикови и логически задачи, сръчност и умения за работа в екип оценява жури от учители. Участниците бяха подкрепяни от родители и съученици.
Състезанието е възможност за учениците да демонстрират наученото в групите за подкрепа на обучението по български език, математика и социални умения.
Инициативата е част от двугодишен проект „Успешни в клас“, изпълняван от сдружение „Шанс и закрила“ с финансовата подкрепа на „Тръст за социална алтернатива“.
Заниманията се провеждат два пъти седмично и целят предотвратяване отпадането от училище на деца поради неизвинени отсъствия или слабо владеене на български език. Работата на педагозите е насочена към преодоляване пропуски по български език и математика, обогатяване речниковия запас, подобряване уменията за слушане, споделяне, поемане на отговорност, спазване на правила.


title: Рено се заби в камион, откраднаха Пежо в Хасково

maintext:
Лек автомобил Рено е катастрофирал вчера сутринта в камион Газ на изхода на Хасково в посока Димитровград, съобщават от полицията.
Поради движение с несъобразена с пътни условия скорост 38-годишният шофьор на Реното е застигнал камиона, управляван от 53-годишен, също от Хасково и го е ударил отзад.
От удара е пострадал шофьорът на леката кола, който е с охлузна рана на главата и контузия на десния глезен и съмнение за комоцио. Освободен е за домашно лечение, без опасност за живота.
От полицията съобщават и за кражба на лек автомобил “Пежо-306”, паркиран на хасковската улица “Пещера”.


title: Наказаха хандбалистите за боя в "Спартак"

maintext:
Дисциплинарната комисия на Българската федерация по хандбал наказа Нейко Комитски от “Осъм” (Ловеч) с лишаване от права за 3 срещи и глоба 200 лв.
Същото наказание отнесе и Тенчо Тенев от “Асти-91” (Хасково).
Haskovo.info припомня, че двамата се сбиха на 11 декември в края на 1/8-финалния мач за Купата на България в спортна зала “Спартак”, загубен от хасковлии с 21:28.
Тогава хандбалистите бяха разтървани, а съдиите им показаха червени и сини картони и ги изгониха от игра.
Така Комитски няма право да участва в първите три срещи на своя отбор през пролетния полусезон на “А” група и турнира за Купата на България, а Тенев ще пропусне първите три мача в “Б” група през 2017-а.


title: БМВ и Опел се блъснаха на "Васил Левски" и "Дунав" в началото на дъжда

maintext:
БМВ и Опел катастрофираха на кръстовището на бул. “Васил Левски” и ул. “Дунав” в Хасково.
Инцидентът стана малко преди 13 часа, когато над Хаково започна да превалява.
Очевидци разказаха пред Haskovo.info, че Опелът, шофиран от възрастен мъж е правил завой към “Дунав” и в същото време е бил отнесен от спускащия се по булеварда с предимство БМВ.
При катастрофата няма пострадали. Колите бяха изтеглени от кръстовището за да не пречат на движението. Двамата шофьори не са употребили алкохол.


title: Вирусите повалят предпразнично, свободно място за медсестра в Хасково

maintext:
Повалените от вируси през последната седмица в Хасковска област се увеличават, сочат данните на Регионалната здравна инспекция.
През седмицата с остри респираторни заболявания в региона са 169 човека на 10 000. За сравнение 7 дни по-рано болните са били 123 на 10 000.
Очакванията са, че зимната ваканция на учениците и почивните дни ще прекъснат вълната от болни.
Междувременно в Хасково е обявено свободно място за медицинска сестра на 500 лв. заплата. Договорът е безсрочен, а мястото е свободно от 20 декември.
Haskovo.info припомня, че в Харманли се търсят двама лекари на 1500 лв. заплата.


title: "12 коледни картички" за хасковската публика от Младежкия

maintext:
Спектакълът “12 коледни картички” изпълни тази вечер Младежкия център с публика и млади артисти.
В богатата програма се представиха формациите и школите от центъра, като гостите бяха посрещнати с колоритна изложба на “Арт тайм” и фотографската школа, подредена във фойето.
В концерта пък се представиха коледни феи, имаше и коледари. Стиловото разнообразие продължи с хип-хоп, още модерни танци, класически балет от “Алегро”, изпълненията на мажоретките, танцьорите от “Южняче”.
Пред публиката се представиха детска вокална група “Орфейче” и хор “Орфей”. Театралната школа с ръководител Румяна Георгиева също имаше своето класно участие в спектакъла.
Снимки: Павел Данев


title: Община Хасково залага 9.3 млн. лв. от данъци в бюджета за 2017-а

maintext:
9 336 000 лв. от имуществени и други данъци залага община Хасково в проекта за бюджет за 2017 г. Рамката по приходната и разходната част е 57 738 178 лв.
От местни приходи се очакват 21 435 300 лв., като сред тях са още 250 000 лв. от патентен данък, приходи от собственост – 2 480 000 лв., общински такси – 9 070 900 лв., глоби, санкции и наказателни лихви – 700 500 лв., от продажба на общинско имущество – 730 000 лв., концесии – 80 000 лв., помощи и дарения – 20 000 лв.
Целевата субсидия за капиталови разходи е 2 209 463 лв.
31 404 988 лв. са приходите, които се чакат за държавни дейности.
Резервът за непредвидени разходи е 500 000 лв.
Haskovo.info припомня, че общественото обсъждане на проекта за новия бюджет ще е на 6 януари от 17:30 часа.
За сравнение рамката на тазгодишния бюджет бе малко над 54 млн. лв., а заложените местни приходи също 21.4 млн. лв.


title: Издирват боса от Момково по аферата с цигарите за 5 млн. лв., шофьорът остава в ареста

maintext:
Организаторът на прекарването на цигарите за над 5 млн. лв., които бяха спипани в тир на ГКПП “Капитан Петко войвода” на 17 декември все още се издирва. Това е Геньо Генев от свиленградското село Момково. Това стана ясно на днешното заседание в Хасковския окръжен съд по обжалване ареста за шофьора на тира – 43-годишният Камен Кръстев.
На Кръстев бе наложена постоянна мярка “задържане под стража” на 21 декември от Свиленградския районен съд. Той обжалва и днес поиска от съда по-лека мярка за неотклонение.
Haskovo.info припомня, че Кръстев е обвинен в държане на стоки без бандерол в големи размери. Той бе задържан при влизане в България от Гърция. В камиона бяха открити 1 360 мастербокса безакцизни цигари на обща стойност 5 084 000 лв. Според изготвеното заключение на вещите лица размерът на дължимия акциз, с който е ощетен бюджета е 2 881 000 лв.
На брифинг в Хасково главният секретар на МВР Георги Костов съобщи, че малко по-късно е бил задържан вторият шофьор, който е на 60 г. и е познат на полицията, както и митничар, за който се смята, че е подпомагал дейността на прекарващите цигарите. Той е рестартирал рентгеновата система и така не се е запазила информация за товара на камиона.
По-късно стана ясно, че вторият шофьор и митничарят са освободени след изтичането на 24-часовото им задържане и засега няма да им се повдигат обвинения.
Днес стана ясно, че нови задържани по случая няма. Генев се издирва, а Сашо Тенчев, който бил свръзка между шофьорите е трябвало да вземе 2000 евро.
Съдът прие, че има обосновано предположение, че Кръстев е извършил престъплението в което е обвинен. Ако бъде признат за виновен го грози затвор от 2 до 8 г. и има опасност да се укрие.
Отделно разследването е в начална фаза, не е открит организаторът на канала, като има данни и за по-тежко деяние, за което сега няма повдигнато обвинение. Така Камен Кръстев бе оставен в ареста, а решението на Хасковския окръжен съд не подлежи на обжалване.


title: Жълт код за силен вятър в Хасковско с пориви над 80 км/ч

maintext:
Жълт код за силен вятър е обявен за днес за Хасковска област от Националния институт по метеорология и хидрология при БАН.
Вятърът ще е от север с пориви над 80 км/ч.
Прогнозата е и за облачно време с минимални температури малко под нулата и максимални до 3 градуса.
В последните два дни на годината ще е облачно със слаб снеговалеж и температури от минус 3 до 2 градуса.
В 2017-а ще влезем с променлива облачност и максимални температури до 7 градуса.


title: Намериха телата на двама мъже край Покрован, предполагат че са на издирваните баща и син

maintext:
Телата на двама мъже са били намерени край ивайловградското село Покрован, потвърдиха за Haskovo.info от пресцентъра на МВР.
Сега се ивършва разпознаване на телата и се правят огледи на мястото, допълниха от вътрешното министерство.
Предполага се, че това са телата на двамата мъже – баща и син, които са в неизвестност от 17 декември. Става въпрос за Цанко Ганков, на 34 г. и 55-годишния Кольо Шелев, които са живели на квартира в ивайловградското село Брусино. В издирването им участваха над 100 доброволци, полицаи и пожарникари.
От прокуратурата съобщиха вчера, че водещата версия е отвличане.
Издирва се и трети мъж от Кърджалийско.


title: 30 сигнала за пожари и катастрофа в Хасковско за два дни

maintext:
30 сигнала за пожари и една катастрофа са получили от областната противопожарна служба в петък и събота.
Пожар от техническа неизправност е лумнал в къща на димитровградската улица “Струга”. Изгоряла е покъщнина, а 20 квадрата стени са опушени.
Неправилно ползване на печка пък е причина за пожар в стая на къща на симеоновградската улица “Драва”. Изгоряла е дървена маса и завеса.
Огнеборците са били и на 27 пожара в сухи треви, комини и отпадъци в региона.
Пожарникарите са осветявали мястото на катастрофа, станала в петък малко преди полунощ на свиленградската улица “Бурденис”.


title: Разсеян шофьор тръгна с маркуча за газ от бензиностанция на Кърджалийска

maintext:
Разсеян шофьор, зареждащ на бензиностанция на хасковския бул. “Освобождение”, е предизвикал инцидент вчера, съобщават от областната противопожарна служба.
Водачът е зареждал газ и е потеглил с маркуча от колонката. Той се е повредил и от бензиностанцията веднага са извикали пожарната.
До значително изтичане на газ обаче не се е стигнало и огнеборците са обезопасили мястото.
Вчера пък огнеборците са били на 4 пожара причинени най-вероятно от бездомници. При единия е била запалена стая на бивше училище на ул. “Димитър Благоев” в Симеоновград, а при другия е горяла необитаема хижа в парк “Кенана”.


title: Спират плановите операции и детските консултации при грипна епидемия в Хасковско

maintext:
Днес се очаква да бъде обявена грипна епидемия за Хасковска област. Това ще стане след срещата на общопрактикуващи лекари в Регионалната здравна инспекция.
Заболеваемостта продължава да се покачва, съобщи за Haskovo.info директорът на РЗИ д-р Соня Димитрова. Сега тя е над 300 болни на 10 000 човека, а вчера беше 273 на 10 000. Грипна епидемия се обявява при 310 на 10 000.
От Здравната инспекция уточниха, че когато бъде обявена грипна епидемия ще се ограничат плановите операции, женските и детските консултации. Учениците са в зимна ваканция и така е ограничен контактът между тях.
Haskovo.info припомня, че сега върлува грипът “Хонконг”, който е класически тип грип. В началото започва с температура, главоболие, болки и обща отпадналост. Вирусът задържа хората по 3-4 дни на леглото. Лекарите препоръчват болестта да не се кара на крак.


title: Изхарчили сме повече ток по Коледните празници

maintext:
По-голяма консумация по Коледните празници в сравнение със същия период на миналата година отчитат от EVN България.
Сега в периода 24 – 26 декември абонатите са консумирали общо 90 175 MWh (мегаватчаса) електроенергия. Тези стойности са по-големи от потреблението през тези три дни на 2015 г., когато са консумирани общо 73 628 MWh.
Върховият товар по електроразпределителната мрежа през отминалите празнични дни е регистриран на 24 декември, когато е бил 1 652 MW, сочат диспечерските данни на дружеството. За сравнение върховият товар за този период на 2015 г. е регистриран също на 24 декември и е бил 1 447 MW.
От EVN напомнят, че особено през зимата важно значение за консумацията на електроенергия и от там за размера на фактурите имат редица фактори. Сряд тях са външна температура – понижението на външната температура с 1 градус увеличава потреблението на енергия за отопление с около 10%, състоянието на жилищната сграда, брой помещения в жилището, които се отопляват, брой живеещи там, вид и брой на използваните уреди и техният клас на енергийна ефективност.
Специалистите в диспечерските центрове на EVN осъществяват денонощен мониторинг на мрежата. Общо 75 дежурни екипа са в постоянна готовност да работят при зимни условия за нормализиране на захранването в случаи на необходимост. Дружеството има възможност за включване на допълнителен брой сътрудници и техника.


title: Михаела, Вики и Пламена си подариха 3 победи с националния за ЧНГ

maintext:
Националният ни отбор по волейбол за девойки до 18 г. записа три последователни победи над Румъния в контролни срещи, играни в Казанлък.
Както Haskovo.info писа в националния тим са две от талантливите състезателки на хита на женското ни първенство димитровградския клуб “Раковски” – Михаела Мартинова и Виктория Ангелова. Сред националките е и димитровградчанката Пламена Кораменова, която сега се състезава за Казанлък.
В първата среща момичетата на селекционера Страхил Балов се наложиха над румънките с 3:0 (25:22, 27:25, 25:21), а в допълнителния четвърти гейм отстъпиха с 25:27.
На следващия ден националките се наложиха с 3:2 (25:18, 14:25, 25:21, 25:27, 15:11), а днес затвърдиха доброто си представяне с нов успех с 3:1.
18-те състезателки се готвят на лагер в Казанлък за предстоящата през януари квалификация за европейското първенство през 2017 г. Девойките ни са в предварителна група H, като ще играят с отборите на Белгия, Швейцария и Австрия. Турнирът е от 12 до 15 януари в София. Първенците от предварителните групи и най-добрите три отбора се класират за европейското.


title: Бездомни кучета плашат и в хасковски детски градини

maintext:
За бездомни кучета, които влизат в дворовете на детски градини в Хасково сигнализираха читатели на Haskovo.info, които изпратиха и снимки.
Четириногите бродят из дворовете, опикават пясъчниците, катерушките и стряскат децата и родителите им, жалват се хасковлии.
Припомняме, че на декемврийската сесия общинските съветници гласуваха правила за работа на общинския приют за бездомни кучета. Той ще се намира в бившата сграда на ОСМА на входа на Хасково срещу Бирената фабрика.
Все още не е ясно кога ще заработи приютът, а и на сесията стана ясно, че Правилата най-вероятно ще бъдат атакувани пред областния управител и прокуратурата като незаконосъобразни.


title: На връх Коледа плашат две димитровградски дискотеки с бомби

maintext:
Сигнали за поставена бомба са получени снощи на връх Коледа за две димитровградски дискотеки, потвърдиха за Haskovo.info от полицията.
Двете заведения са били пълни с клиенти за празника. Сигналите за поставено взривно устройство са получени след полунощ и се е наложило всички да бъдат евакуирани на студа.
След проверка на полицията бомби не са открити.
Работата по издирването на извършителите продължава.


title: Кучешкият приют ще е в ОСМА, агресивни и болни животни ще се умъртвяват

maintext:
Вече е избрано място за очаквания от години приют за кучета в Хасково и това е в бившата сграда на ОСМА, където преди години се помещаваше жандармерията, съобщиха за Haskovo.info от пресслужбата на кметството. Имотът се намира на входа на Хасково срещу Бирената фабрика.
Както Haskovo.info писа от общината отправиха искане към държавата за безвъзмездно предоставяне на земята под сградите там. Тази сутрин пък започна разчистване на парцела и явно неговата подготовка за приют.
За сесията на общинския съвет в петък кметът Добри Беливанов предлага и Правила за дейността на приют за овладяване популацията на безстопанствените кучета на територията на общината. Градоначалникът се мотивира със зачестилите напоследък сигнали и жалби от граждани във връзка с бездомните кучета.
В приюта се настаняват бездомни, скитащи и изгубени кучета – за временно приютяване и отглеждане до намиране и предоставяне на стопаните им. За кучетата ще бъдат прилагани грижи от ветеринар, предвижда се възможност за осиновяване.
При ухапване на човек или животно от страна на куче – компаньон с известен собственик, собственикът на кучето се глобява. При застрашаване живота на пострадалото лице или животно, констатирано със съответния медицински документ, кучето се отнема принудително от собственика и се подлага на евтаназия съгласно Закона за ветеринарномедицинската дейност. Безнадеждно болни и стари животни също се предвижда евтаназия. За агресивни бездомни кучета също е предвидена процедура по умъртвяването им по закон.
При нарушения пък в правилата са предвидени санкции за граждани и фирми от 100 до 5000 лв.
След известен период от време кучетата ще се връщат на местата, където са били заловени. Ще се води и регистър на кучетата.
От кметството уточниха, че във връзка с приюта са минали и процедури по съгласуване с институции, следящи за хуманното отношение към животните. На сесията се очаква да бъдат обявени и параметрите на приюта – на каква цена ще е и за колко животни.
Както Haskovo.info писа собственикът на хасковска ветеринарна клиника д-р Иван Иванов препоръча преди проекта за приют да се преброят бездомните кучета в града.


title: Веско Маринов и дългокраки снежанки сгряха хасковлии на площада

maintext:
Веселин Маринов изнесе час и половина концерт при минусовите температури на хасковския площад “Свобода”.
Въпреки студа десетки хасковлии се събраха пред сцената за да видят и чуят своя любимец, който ги зарадва с популярните си песни. Компания на сцената му правеха дългокраките танцьорки от балет “Модел”. Мразовитото време не спря момичетата да се появят с къси поли.
В края Веско Маринов завърши с послания за мир и пожела вместо бойни самолети в небето навсякъде по света да има празнична заря.
Концертът бе в Коледно-новогодишната програма на община Хасково.


title: Бързият влак прегази мъж на гарата в Димитровград

maintext:
Мъж е бил прегазен вчера от бързия влак от Свиленград за София на гарата в Димитровград, потвърдиха за Haskovo.info от БДЖ.
Инцидентът е станал в 17 часа.
От пресцентъра на железниците допълниха, че инцидентът е станал при скачане на пътник в движение от влака.
Полицията разследва инцидента като повече информация се очаква по-късно.


title: 13 почетни граждани се срещнаха с Беливанов, общината мисли за покриването на "Спартак"

maintext:
Кметът Добри Беливанов покани на предпразнична среща Почетните граждани на Хасково. 13 от тях се отзоваха на поканата, съобщават от пресслужбата на кметството.
Беливанов заяви, че общината приключва годината в стабилно финансово състояние с привлечени инвестиции за около 100 млн. лв. Средствата са за санирането на над 70 блока, две училища и четири детски градини.
„Аз и моят екип сме насочили усилията си към привличането на инвеститори в новата индустриална зона „Узунджово“, този терен ни бе предоставен от министерстното на отбраната. Вече има проявен интерес от инвеститори. Създаването на нови предприятия с нови работни места ще задържи и ще върне младите хора в Хасково“ каза кмета.
Доктор Кирил Кокаличев заяви, че общината трябва да бъде като храм за всеки гражданин, и там всеки трябва да получи топло отнешение и отклик на проблемите си. „Това вече е налице“, подчерта д-р Кокаличев. Той приветства идеята за подобна среща и пожела здраве на присъстващите и на всички хасковлии.
Димо Костов апелира за по голямо внимение към спорта в града, защото Хасково е град с дълбоки традиции в различни видове спорт и хасковлии обичат спорта.
В отговор кметът запозна присъстващите с предстоящият ремонт на стадион „Хасково“, където с отпуснати от Министерството на спорта близо 550 000 лв. ще бъде ремонитран терена и ще бъде направено съвременно покритие на лекоатлетическата писта. Освен това вече започна ремонта на залата по борба на стадион „Младост“, от години покривът й протича при вески дъжд. Там ще бъде сменено и осветлението, предвиден е ремонт и на баните и тоалетните. Планира се и ремонт на стадион “Младост”, както на тревното покритие на терена така и на лекоатлетическата писта. Общината проучва възможностите за покриване на спортна площадка „Спартак“ и превръщането й в спортен комплекс. Освен това се търси вариант за изграждането на нови спортни игрища на терени предоставени на общината от Военното министерство. През пролетта ще бъде оформена спортна площадка и в пространството между улиците „ Дунав“ и „Стара планина“, която ще бъде с безплатен достъп.
„Трябва да има примери като вас, шампиони, които да запалят децата по спорта, ние ще осигурим условията за тренировки“, каза кметът Беливанов. Той сподели с почетните граждани и една своя идея за създаването на общинска спортна школа, към която да бъдат назначени треньори а тренировките на децата да са безплатни. За изминаващата 2016 година общината е финансирала спортните клубове в града с около 200 000 лева.
Кметът разказа на Почетните граждани за изграждането на временен приют за бездомни животни в бившата ОСМА. Здравеопазването и благоустрояването на града също бяха тема на разговорите.
Беливанов заяви, че подобни срещи ще станат традиция защото Почетните граждани трябва да знаят от първа ръка какво се прави и ще се прави в Хасково освен това те винаги биха били полезни със съвети защото всеки един от тях е достатъчно доказал се в своята сфера.
Почетните граждани бяха привестствани и от председателя на Общинския съвет Таня Захариева.
В първата среща между Почетните граждани и кмета участваха д-р Кирил Кокаличев, Иван Чаушев, Али Мехмедов, Боян Боев, Хаджи Снежана Гарабед, д-р Ирина Караманова, арх.Тенчо Димов, маестро Красимир Захариев, Дойчо Кръстев, Стефка Шопова, о.р. генерал Владимир Янев, адв. Господин Братанов и Димо Костов.


title: Мъж бере душа след катастрофата на магистралата, загиналият е хасковлия на 53 г.

maintext:
Загиналият при снощната катастрофа на автомагистрала “Марица” е 53-годишен хасковлия, съобщиха за Haskovo.info от пресслужбата на полицията.
Припомняме, че в 17:10 часа на магистралата край Свиленград се удариха Фолксваген и тир Рено, шофиран от 51-годишен турски гражданин.
Фолксвагенът се е движил в посока Любимец. 46-годишният му шофьор от Хасково загубва контрол над колата, разбива мантинелите, навлиза в насрещното платно и се удря в тира.
От зверския сблъсък на място загива 53-годишният пътник в леката кола. Шофьорът на Фолксвагена е със счупен таз и фрактура на дясното рамо, без опасност за живота. В тежко състояние е 65-годишен хасковлия, пътуващ в колата, който е с множество фрактури на шийни прешлени, ребра и контузия на белия дроб, с опасност за живота, настанен е в ОАРИЛ на хасковската болница.
Тече разследване на случая, като една от версиите е, че тир е излизал от бензиностанцията край пътя и за да го избегне Фолксвагенът е свил рязко в мантинелите.


title: Театралната 2017-а тръгва с пет спектакъла в Хасково

maintext:
Пет спектакъла са предвидени в програмата за януари на хасковския театър “Иван Димов”.
На 7 януари ще се играе “Дубльори” с юбилейно честване на актьора Стефан Цирков. “Игра на дама” – авторски спектакъл ва Лилия Абаджиева е насрочен за 16 януари. Постановката на Иван Савов “Испанска афера” по Жорди Галсеран е три дни по-късно.
“Секскомедия в лятна нощ” по Уди Алън с участието на Мартина Вачкова, Атанас Атанасов, Стефан Цирков, Стелиян Николов, Станислава Николова, Иванка Шекерова и Емануил Костадинов ще се играе на 23 януари.
Четири дни по-късно е “Случайната смърт на един анархист”, гостува театър “Стефан Киров” – Сливен.
Предвидени са и пакетни цени от по 12 лв. за “Испанска афера” и един от “Игра на дама” и “Секскомедия в лятна нощ”.
Детските представления започват на 15 януари с “Кой е по-хитър”, а на 29 янури ще се играе “Необикновената принцеса”.


title: Хандбалистките изпратиха най-силната си година с коледно парти

maintext:
Хандбалистките на Хасково изпратиха най-силната си година в историята с коледно парти в спортна зала “Спартак”.
Президентът на клуба Марияна Стаматова припомни, че през 2016-а 14-годишните и 16-годишните момичета станаха вицешампионки и се окичиха със сребърните медали от Купата на България. Бронзови отличия пък спечелиха девойките до 19 г., като влязоха в тройката и за Купата.
Жените и девойките пък са държавни шампионки на плажен хандбал, който вече е олимпийски спорт.
Партито започна с викторина, хандбални игри и много танци в различни стилове. По традиция състезателките бяха зарадвани с голяма торта и тениски с името на клуба.


title: Красив базар на сурвачки събира средства за 10-годишната Никол

maintext:
Красив благотворителен базар на сурвачки отвори от днес в шатра до кметството в Хасково.
Инициативата е на Младежкия център, като се предлагат уникални сурвачки, изработени от учениците от етнографската школа, детските градити и училища в областния град.
Средствата са за 10-годишната Никол, ученичка в хасковското ОУ “Св. Климент Охридски”. Момиченцето страда от юношески полиартрит с множествена локализация.
Младежите на базара призовават всички хасковлии с добри сърца да се включат в кампанията. Сурвачки ще се продават всеки ден до 29 декември.
Нека сбъднем коледното чудо! Нека помогнем!


title: Общински съветник от Стамболово пое Агенцията по заетостта в Хасково

maintext:
Господин Господинов е назначен за директор на регионалната дирекция по заетостта в Хасково със заповед от вчера.
Господинов сподели пред Haskovo.info, че е назначен след спечелен конкурс. Досега временно изпълняващ длъжността директор бе Иван Георгиев.
Господинов има частен бизнес и е общински съветник от ГЕРБ в Стамболово. Той е магистър по икономика от Стопанската академия в Свищов.
На вчерашното му представяне от Агенцията са заявили, че от Господинов се очаква подобряване работата на хасковската регионална дирекция.


title: До 930 лв. ще получават семействата на деца с трайни увреждания

maintext:
От 1 януари месечната помощ за семействата на деца с трайни увреждания ще е вече до 930 лв. Новите законови промени съобщи на пресконференция Грета Иванова от Регионалната дирекция “Социално подпомагане”.
Досега помощта е била 240 и 100 лв. – така наречените двойни детски. Сега за децата с увреждания 90 и над 90% тя ще е 930 лв., за тези от 70 до 90% – 450 лв., а между 50 и 70% – 350 лв. Приемните семейства, близки и роднини, които отглеждат деца с увреждания също ще получават средства в зависимост от процента на уврежданията – 490, 420 и 350 лв.
Децата с увреждания в Хасковска област, за които през ноември са получавани месечни помощи са 982.
Иванова допълни, че не е нужно хората да идват в Социалното и да подават документи, а на база старите ще им бъдат изготвени нови.


title: Откриха 35 кила хероин в къща в село Радовец

maintext:
35 кг. хероин са открити в къща в тополовградското село Радовец, съобщават от МВР. Специализираната операция е проведена на 21 декември, като в нея са участвали служители на ГДБОП, подпомогнати от областните дирекции на МВР в Сливен, Ямбол и Хасково.
Акцията е проведена след двумесечно наблюдение, осъществено от служителите на ГДБОП и колегите им от териториалния сектор на дирекцията в Сливен. Те са влезли в дирите на престъпна група, която се е опитвала да продаде 40 кг. хероин.
Първото количество от 5 кг., е заловено в момента на предлагането му на паркинга на голяма търговска верига в Ямбол. На място са задържани четирима мъже, съпричастни към престъпната дейност. Дрогата е открита в автомобила на дилъра. След това са открити и 35-те кила в Радовец.
Иззетият наркотик е с много висока чистота, близо 60%. По цени на съдебната система стойността е около 2 млн. лв., а при улично разпространение цената е многократно по-висока.
Общо 22 претърсвания и изземвания са извършени само за 36 ч. Един от задържаните е от Ямбол, а другите трима – от с. Радовец. Те са обвинени за разпространение на наркотици. Трима от четиримата обвиняеми вече са осъждани.
Задържаният хероин е бил предназначен за вътрешния пазар. Това е рекордно количество от този вид дрога, открито в жилище.


title: Ледената пързалка е отворена до последно, на 1 януари стартира от 12 часа

maintext:
Ледената пързалка на хасковската площадка “Спартак” ще е отворена от 9 до 21 часа и на 31 декември, съобщиха за Haskovo.info от съоръжението.
На 1 януари атракцията за малки и големи ще отвори в 12 часа и ще работи до 21 часа, уточняват от общината.
Haskovo.info припомня, че в трите безплатни дни за деца по Коледа през съоръжението преминаха над 1000 човека.
От ледената допълниха, че в последните дни е имало много клиенти от съседните общини, както и от Кърджали, които са се пързаляли и в дъжда.
Входът за деца е 2 лв., колкото е и наемът на кънки, а за възрастни билетчето е 3 лв.


title: Публичното обсъждане на новия бюджет на Хасково ще е на 6 януари

maintext:
Кметът Добри Беливанов кани жителите на община Хасково, бизнеса, неправителствени организации, второстепенните разпоредители с бюджет, читалищните настоятелства, представителите на спорта и жителите на общината на публично обсъждане на бюджет 2017 г. на 6 януари.
“Бюджетът на община Хасково е основния финансов план на общината, свързан с предоставяне на услугите на гражданите в сферата на образование, здравеопазване, социални услуги, култура, спорт и др. Стремим се към подобряване условията на живот във всички населени места на територията на общината и към изпълнение на интегрирания план за градско възстановяване и развитие.
На 6 януари 2017 г. от 17:30 часа ще бъде представен проект на бюджет 2017 за обсъждане. Очакваме предложения за новия бюджет, включително на е-mail: kmet@haskovo.bg до два работни дни преди провеждане на публичното обсъждане“, кани гражданите Беливанов.


title: Модерни светофари

maintext: Светлините на светофарите на димитровградското кръстовище между бул. “Трети март” и “Христо Ботев” са с допълнителни светлини за да се виждат максимално рано от шофьорите.


title: Опашки за безплатни винетки за инвалиди в Хасково, хората чакат с часове

maintext:
Опашки от чакащи за безплатни винетки за инвалиди се извиха в първия работен ден след Коледните празници в “Социално подпомагане” в Хасково.
Хората се оплакаха, че чакат с часове, а процедурата е много тромава.
Социалните пък обясниха, че напливът винаги е изключително голям в края на годината, въпреки че старите винетки важат до края на януари. Напливът е започнал още от 7-8 декември, когато още не бяха излезли новите винетки. Тогава хората просто подавали заявленията си, а сега получават винетките.
Голямото чакане е и заради факта, че сега едновременно се подава заявление и се получава винетен стикер.
Дневно минават по около 90 човека, а двете служителки, които издават винетките също споделиха, че изнемогват от големия наплив.


title: 4274 от безработните в Хасковско са с основно образование

maintext:
4274 от регистрираните безработни в Хасковска област са с основно или по-ниско образование. Това прави над 47% от всички безработни, съобщи на пресконференция директорът на регионалната дирекция по заетостта в Хасково Господин Господинов.
Безработните младежи към края на ноември са 1234, а висшистите без работа – 990.
Хората без квалификация в бюрата по труда са 55% от всички – 4951. Продължително безработните са 2850 (31.5%) и намаляват с 250 спрямо предходния месец.
Равнището на безработицата в Хасковско през ноември е 8.7%, при 7.9% за страната и намалява с 0.3% в сравнение с октомври. Броят на регистрираните безработни е 9042.
С най-ниско равнище на безработица остава община Хасково – 6.3%, а с най-високо е Маджарово – 22.4%.
През ноември на работа са постъпили 736 човека, като 200 са по програми и мерки за заетост. Обявените свободни места са 184.


title: Свикват епизоотичната комисия заради 15 огнища на птичи грип в страната

maintext:
Областният управител Станислав Дечев свика среща с фермери, отглеждащи птици на територията на Хасковска област. Причината за заседанието е превенция на заболяването инфлуенца по птиците или птичи грип.
Днес бе решено на 3 януари да бъде свикана Областната епизоотична комисия, за да бъдат предприети конкретни мерки срещу разпространението на заболяването на територията на областта.
На територията на нашата област няма огнища на заразното заболяване, категорични са от Областната дирекция за безопасност на храните.
Вече е създаден междуведомствен Национален оперативен щаб за контрол и ликвидиране на заболяването инфлуенца по птиците между министерството на земеделието и храните, МВР и ДАНС. Щабът има всекидневни заседания, на които ще бъдат набелязвани превантивни мерки по области, където има констатирани огнища на болестта. Целта да се организира ефективен и навременен контрол. „Всички стопани, чиито птици са умъртвени заради заболяването инфлуенца ще бъдат обезщетени”, съобщиха от министерството на земеделието и храните.
От БАБХ съобщиха, че досега са унищожени над 9000 птици при констатираните 15 огнища на Инфлуенца по птиците в страната.
Засега огнищата на болестта са в областите Видин, Враца, София, Пловдив, Монтана и Ямбол.
Всички хора, които имат контакт с болни птици трябва да предприемат мерки за индивидуална защита, както и профилактично лечение с противогрипни препарати след консултация с личния си лекар. Категорично се забранява достъпът на хора, които не са клинично здрави, в грипно, или предгрипно състояние състояние, поради възможност от комбинация с вирусът на инфлуенцата и усложнения при човешкото здраве, предупреждават от БАБХ.
Със Заповед на министъра на земеделието и храните Десислава Танева се въвежда забрана за достъп на външни лица, както и любителския риболов във водоемите и местата, обитавани от диви мигриращи птици, както сред тя е и язовир Овчарица, който влиза и в Хасковско.


title: Борба с мечка в центъра на Хасково, страшни кукери прогониха злото

maintext:
С колоритните си игри и наричания страшни кукери прогониха злото и приканиха доброто в Хасково. Изпълненията на площад “Свобода” са част от Коледните маскарадни игри.
Една от най-атрактивните кукерски групи бе тази от ямболското село Могила, която изпълни цял ритуал. Освен страшните кукери, сред героите в групата бяха свещеник, мечка, булка, жених, магаре. Една от най-забавните части за малчуганите на площада беше боричкането с мечката.
Сред останалите гостуващи кукерски групи бяха тези от елховското село Маломир, село Челник, община Тунджа и карловското село Климент.
Сред местните фолклорни групи бяха “Славяни” и “Фъртуните на Мишо”, както и коледари от село Сусам и димитровградско.
Пред публиката се представиха и уникалните за България танцуващи коледари от Ямбол.
Коледните маскарадни игри се организират за пръв път в Хасково от общината и Общество за фолклор.


title: "Шекерова Live band" върна Хасково в 60-те на Стефановден

maintext:
Иванка Шекерова за пореден път се доказа тази вечер като една от пеещите актриси на родния театър.
Това стана на концерта “Шекерова Live band” под мотото “Чарлстон назад в 60-те БГ“ в Младежкия център. Цялата атмосфера беше ретро, като много от гостите бяха с дрескода на 60-те. В големия салон на Младежкия бяха разположени сепарета, а пред сцената бе оформен дансинг.
Актрисата в Хасковския театър “Иван Димов” не пропусна да поздрави за имения му ден своя колега Стефан Цирков с песента на Стефан Воронов “Вечерен зов”.
Ваня Шекерова изпя вечни хитове на родната естрада, сред които песни на Лили Иванова, Емил Димитров, Лея Иванова, Камелия Тодорова.
В концерта със свое изпълнение се включиха и момичета от мажоретния състав.


title: Единият от задържаните за обира на пощата поиска свобода

maintext:
39-годишният димитровградчанин Тихомир Мавродиев, който беше задържан за участие в обира на хасковската поща поиска да излезе от ареста.
Молбата за изменение на мярката му в по-лека подаде неговият адвокат с мотивите, че вече са минали почти два месеца от неговото задържане, както и че има нови доказателство от разпити на свидетели, изнасящи факти, които не го свързват с останалите задържани по случая.
Haskovo.info припомня, че дръзкият обир на пощата стана на 8 юни, когато бяха задигнати 1.8 млн. лв. В края на октомври бяха задържани четирима. Прокуратурата освободи срещу парична гаранция от по 5000 лв. двама от обвинените за обира – 42-годишният шампион по мотокрос Кадир Масар и Антон Найденов на 41 г.
Държавното обвинение обаче поиска постоянен арест от Хасковския окръжен съд за 38-годишния Красен Кънчев също шампион по мотокрос от великотърновското село Присово, обвинен като извършител и за 39-годишния димитровградчанин Тихомир Мавродиев, ръководител на инкасо звено в Хасково, като помагач при обира. Двамата бяха оставени в ареста.
От прокуратура заявиха, че при претърсавен в дома на Кънчев са открити два чифта белезници, същите като тези, с които е бил закопчан пазача на пощата. В дома му имало и много ръкавици. При претърсванията е намерена и саморъчно направена скица на хасковската поща, която била много подробна.
За Тихомир Мавродиев няма толкова доказателства. Неговият автомобил Пежо обаче е засечен от камерите на АПИ като пилотна кола на Фиата, в който били натоварени парите от пощата. На детектора на лъжата Мавродиев се е провалил на въпроса дали е помагал при извършването на грабежа.
Според прокуратурата Мавродиев и Кънчев категорично се познават, а в грабежа са участвали и други хора, освен четиримата обвинени.
Нови задържани по случая няма, съобщиха за Haskovo.info от прокуратурата.
Днес Хасковският окръжен съд потвърди ареста за Мавродиев, защото обоснованото предположение, че той е извършил престъплението в което е обвинен остава, както и реалната опасност да се укрие заради тежестта на престъплението и съответно наказанието – от 5 до 15 г. затвор.
Решението на съда може да бъде обжалвано пред Пловдивския апелативен съд.


title: Сребреви, задържани за 112 кг. хероин, осъдиха прокуратурата за 14 бона и на втора инстанция

maintext:
Хасковският окръжен съд потвърди решението на магистратите в Свиленград с което в края на септември Сребрю Сребрев и синът му Михаил осъдиха прокуратурата заради задържането им за 112 кг. край свиленградското село Щит в началото на ноември 2014 г.
На 20 ноември двамата бяха пуснати от ареста от Пловдивския апелативен съд с най-леката мярка “подписка”.
Haskovo.info припомня, че акцията по залавянето на Сребреви се проведе в нощта на 10 срещу 11 ноември по сигнал. Дрогата бе открита в депо, прикрито под храсти в силно пресечена местност на 15 – 20 метра от 309-та гранична пирамида. Двамата задържани са развивали легална земеделска дейност в района.
Сребрю Сребрев бе задържан в момент, когато е бил на 10 метра от дрогата и без дори да я докосне. Двамата задържани категорично отричат да имат нещо общо с дрогата, като наказателното производство срещу тях бе прекратено на 23 ноември 2015 г.
В резултат на действията на прокуратурата от продължилото около 1 г. разследване понесли значителни неимуществени вреди, твърдят Сребреви, които поискаха от свиленградския съд обезщетения от 15 000 и 12 000 лв. с лихвите.
Съдът уважи исковете им, но в размер на 8000 и 6000 лв. с лихвите, както и направените по делото разноски.
Прокуратурата общалва на окръжен съд, но хасковските магистрати споделиха изводите и мотивите на районните в свиленград.
Решението на Хасковския окръжен съд подлежи на касационно обжалване в едномесечен срок от връчването му на страните пред ВКС.


title: Хасковски преподавател е сред най-иновативните учители в света

maintext:
Старши учителят по информатика и информационни технологии в хасковската ПМГ “Боян Петканчин” Гергана Петрова е сред тримата преподаватели от България, получили покана за участие на форума за най-иновативни учители в света в Торонто, Канада. Той ще се проведе през март 2017 г.
Преди дни в София се проведе заключителния за тази година семинар на Майкрософт на тема “Да изградиш и ръководиш иновативно училище. Предизвикателства”. На него бяха обявени имената на тримата участници от България за срещата в Канада, като другите двама са преподаватели в столични гимназии. ПМГ вече е призната за Майкрософт иновативно училище.
Петрова обясни пред Haskovo.info, че иновативното обучение не включва задължително използването на технологии на компанията. Целта е метафорично казано вратите и стените на класната стая да паднат и децата да се учат на креативно мислене, като използват модерните технологии. Тя сподели, че среща голяма подкрепа от ръководството на гимназията.Директорът на ПМГ Донка Маргаритова допълни, че вместо да се мисли как децата да се откъснат от мобилните си телефони, те могат да ги използват за усвояване на учебното съдържание.
Часовете на Гергана Петрова предлагат конферентни връзки с други класни стаи в гимназията, както и с такива по цял свят. Последно е имало две съвместни занимания с ученици от Азия. Работата по съвместни проекти също е важна в образователния процес, който в много от случаите протича на английски език.
39-годишната Гергана Петрова е най-младият преподавател, който ще участва на световния форум в Торонто. Тя работи и по развитие на дигиталното гражданство, което е сред приоритетите на ЕС и й предстои награждаване в Брюксел за успешната си работа.


title: Всеки втори от Езиковата следва за инженер или икономист

maintext:
Зрелостниците от последния випуск на хасковската ГПЧЕ “Асен Златаров” са приети основно в инженерни (25.2%) и икономически специалности (26.7%), сочи стратегията за развитие на училището (2016 – 2020 г.).
20.7% от завършващите пък следват в университетите хуманитарни специалности – право, филология, журналистика, психология и други.
Медицина фармация и медицинска химия учат 17% от младежите, изкуства – 5.2%, агрономство – 3% и спорт – 2.2%.
Както Haskovo.info писа, 81,5% от зрелостниците, завършващи гимназията, избират да останат да учат в България. От 179 зрелостници 130 са приети в български висши учебни заведения. 29 учат в чужбина. 20 или не са приети, или не са кандидатствали.
Най-голям е делът на тези, които учат икономически специалности – 36, от тях 5 в чужбина. Компютърни науки и софтуерно инженерство в България и в чужбина учат 27 от зрелостниците. На следващо място са тези, които изучават медицина и фармация – общо 23. Филология учат 13.
Предпочитаните държави за следване в чужбина са Англия, Германия, Шотландия и Холандия.


title: Пиян се обърна с Рено, арестуваха и шофьор с 2.71 промила

maintext:
60-годишен от димитровградското село Ябълково е катастрофирал с лекия си автомобил Рено, съобщават от полицията.
Инцидентът е станал на около километър от село Крум. Ябълковецът е загубил контрол над колата и се е преобърнал. Дрегерът е отчел 2.07 промила алколох в кръвта му.
В ареста е и 30-годишен жител на село Радиево, заловен от автопатрула да шофира с 2,71 промила.
Хасковските полицаи пък са хванали 60-годишен от областния град, защото шофирал кола с фалшиви регистрационни табели.
48-годишен харманлиец е задържан да кара “Ауди А4” без книжка.


title: Издирваната за тероризъм холандка искала да се сражава в Сирия

maintext:
33-годишната холандка Хелена Петронела Лике Сонтейнс, която бе арестувана на ГКПП “Капитан Андреево”, искала да се сражава в Сирия. Това стана ясно на днешното заседания в Хасковския окръжен съд по гледане на мярката й за неотклонение.
Както Haskovo.info писа жената е задържана на 21 декември на влизане в България с лек автомобил. Европейската заповед за арест е издадена от съд в Холандия. Тя е получена чрез Шенгенската информационна система от холандските власти и е преведена на български език.
В Холандия срещу Сонтейнс тече разследване за тероризъм и ако бъде призната за виновна я грозят 15 г. затвор.
От 10 септември Сонтейнс се води изчезнала. Жалба в полицията подал бившият й приятел, който имал ключ от квартирата й. Той намерил бележка, в която тя се сбогувала и заявява, че тръгва за Сирия, за Халифата, който имал нужда от допълнителни ръце. Приятелят й казал още пред полицията, че тя била на екскурзия в Париж и след завръщането си вече била със забрадка. Тя била психически лабилна. При претърсването на квартирата й бил намерен още бележник с рисунки на Батаклан и Париж, както и записки, че търси сподвижници и вече намерила един, който се сражава. “Аз също съм призована за сражение. Сега бог ме зове”, се казвало още в бележките й.
На 14 септември холандката била задържана с колата си в планински район на Турция в близост до границата със Сирия. Тя твърдяла, че е на разходка и престояла една нощ в полицейския участък.
Сонтейнс заяви пред съда, че е родена в Холандия, живее в Айнтховен и следва висше, като е изучавала биомедицински науки, културна антропология и 3 г. психология.
“Аз съм вярваща мюсюлманка и имам своите идеали. Вярвам в Аллах, не съм терорист, а вярваща мюсюлманка”, заяви пред съда холандката, която допълни, че иска да бъде предадена на родината си, за където всъщност пътувала, защото си прибирала за Нова година.
Хасковският окръжен съд остави в ареста Хелена Петронела Лике Сонтейнс до окончателното й предаване на холандските власти.


title: Задигнаха 20 кофи мазилка за санирането и 500 лв. от магазин

maintext:
За взломна кражба от фургон съобщават от димитровградската полиция.
След изкъртване на прозорец на фургона, поставен между блокове на булевард „Стефан Стамболов” в града са откраднати 20 кофи мазилка и кофа латекс.
Крадци са обрали и хранителен магазин на харманлийската улица “Хаджи Димитър”.
След изкъртване на прозорец са откраднати продукти и 500 лв.


title: Оживление за Бъдни вечер, хасковлии редят трапеза с постни ястия

maintext:
Хасковлии изпълниха хасковския пазар, купувайки продуктите за трапезата за Бъдни вечер.
Хората пазаруваха основно плодове, зеленчуци, ядки, мед, гъби, варива, с които да приготвят постните си ястия. По традиция те трябва да са нечетен брой.
На този ден домакините варят жито, фасул, приготвят сарми или пълнят чушки с боб или ориз, вари се ошав, отварят се туршии. На масата има още лук, чесън, мед и орехи.
След приключване на вечерята трапезата се оставя неприбрана, в символ на очаквания гост.
В неделя е Рождество Христово, Коледа, когато приключват и постите.


title: "СНежен рок" отново събра звездите от Октомвриадата с бившия вокалист на Рейнбоу

maintext:
Концертът “СНежен рок” в Младежкия център отново събра звездите от рок Октомвриадата в Хасково.
Сценарият предвиждаше на сцената да се качат хасковската банда Different Highway, финалист от “Голямото рок междучасие” и John Steel feat. Sheky.
В началото на концерта стана ясно, че от Пловдив е отскочил и бившият вокалист на “Рейнбоу” Дъги Уайт, който през октомври заби в Хасково.
Първа се представи хасковската група, която се раздаде напълно пред домашната публика, доказа защо е поканена да забие на площад “Батенберг” в новогодишния концерт на БНТ “Сцена под звездите” и заслужено обра овациите.
След тях на сцената се качиха “Джон Стийл” с вокалист Ивайло Ранов – Шеки, а в средата на тяхното участие в Младежкия влезе Дъги Уайт, който веднага беше посрещнат от верни фенове, които се снимаха със звездата.


title: Изчезналите в Ивайловградско мъже най-вероятно са отвлечени

maintext:
Разследването на случая с изчезналите мъже от ивайловградското село Брусино, за които Haskovo.info писа, се води за отвличане и е срещу неизвестен извършител, съобщават от прокуратурата.
Хасковската окръжна прокуратура извършва разследване по досъдебно производство във връзка с издирването на Цанко Ганков, на 34 г. и 55-годишния Кольо Шелев, които са в неизвестност от 17 декември. Двамата мъже са живели на квартира в с. Брусино, като сигнал за тяхното изчезване е подаден от близките им на 20 декември.
Haskovo.info припомня, че се издирва и трети мъж от Кърджалийско.
Сега се извършват огледи, претърсвания, разпити на свидетели, като продължава издирването на хората.
Разследващите работят и по други версии, допълват от държавното обвинение.


title: Опашка на Капитан Андреево, спират камионите в последния почивен ден

maintext:
За пореден ден на ГКПП “Капитан Андреево” има опашка от товарни автомобили на изход. Снощи колоната беше с дължина 10 км, тази сутрин е на половина, съобщават от Гранична полицията.
Очакванията са през деня опашката отново да се увеличава.
Движението на тежкотоварните камиони над 12 т по автомагистралите и натоварените пътища ще бъде ограничено в последния почивен ден – 26 декември от 14 ч. до 20 ч.
Целта е повишаване на безопасността, увеличаване на пропускателната способност на инфраструктурата и по-спокойно пътуване.
Шофьорите трябва да тръгват на път с автомобили подготвени за зимни условия, да карат внимателно и със съобразена скорост, да не предприемат резки маневри и да спазват въведените ограничения, пътната сигнализация и указанията на „Пътна полиция“, която следи и предприема необходимите действия за организацията на движението.
Забраната не важи за автомобили, превозващи бързоразвалящи се хранителни продукти и товари на температурен режим, живи животни и опасни товари (ADR).


title: Големи задръствания в първия работен ден в Хасково

maintext:
Големи задръствания се образуваха от сутринта в Хасково в първия работен ден след Коледните празници.
Читатели на Haskovo.info се оплакаха, че трудно преминават с колите си по хасковските булеварди, защото колоните от автомобили се движат много бавно.
Отделно на светофара на бул. “Освобождение” се удариха три коли. Това допълнително засили задръстването в райнона.
Заради големия трафик на кръстовището до Първа поликлиника движението се регулира от полицай.


title: Арестуваха 33-годишна холандка на Капитан Андреево, издирвана за тероризъм

maintext:
33-годишна холандска гражданка, обявена за международно издирване за тероризъм, е арестувана на ГКПП “Капитан Андреево”, съобщават от прокуратурата.
Жената с инициали Х. П. е задържана на 21 декември на влизане в България с лек автомобил.
Европейската заповед за арест е издадена от съд в Холандия. Тя е получена чрез Шенгенската информационна система от холандските власти и е преведена на български език.
Хасковската окръжна прокуратура внесе искане в съда за вземане на мярка за неотклонение „задържане под стража“.


title: Новият багер-товарач на "Екопрогрес" ще чисти и сняг

maintext:
Модерен багер-товарач бе докаран на паркинга пред кметството в Хасково. Машината, английско производство, е закупена за близо 167 000 лв. без ДДС след проведена обществена поръчка.
За приемането на придобивката сред официалните лица пред кметството бяха градоначалникът Добри Беливанов и заместниците му Велин Балкански и Евгени Консулов. Всички вдигнаха наздравица, като по традиция разляха шампанско и по багера.
Балкански обясни, че досега общината не е имала подобен багер, с който може да се чисти сняг и да се копаят канали. Той ще се използва от общинското предприятие “Екопрогрес”.


title: Ядрено-магнитният резонанс пристига в болницата, свалиха табелата заради камионите

maintext:
Първият камион с оборудването за ядрено-магнитния резонанс пристига във вторник в МБАЛ-Хасково, съобщи за Haskovo.info изпълнителният директор на болницата д-р Георги Гелов.
По тази причина вече е свалена табелата над входа на болницата, защото камионите са високи и няма да могат да преминат. След пристигането на модерната апаратура ще бъде поставена нова светеща табела на МБАЛ.
Самият ЯМР за 2.5 млн. лв. пък се очаква на 11 януари.
Haskovo.info припомня, че на 16 ноември в болницата пристигна ултра модерният скенер за 1 млн. лв., който е в нова сграда – високоспециализирана лаборатория за образна диагностика, където ще е и ядрено-магнитният резонанс.


title: Отличия за приятелите на природата през 2016-а

maintext:
За шеста поредна година РИОСВ-Хасково отличи с грамоти и награди „Приятел на природата” 10 училища, детски градини и доброволци, както и две общини за принос в опазването на околната среда и екологичното възпитание на подрастващите.
Отличията се присъждат още за активно участие в организираните от МОСВ и РИОСВ-Хасково кампании, екоинициативи и конкурси, както и реализирани през годината дейности, целящи повишаване на екологичната култура на децата в региона.
Отличените тази година са: ГПЧЕ “Асен Златаров”, Екоклуб към Младежкия център, ОУ “Любен Каравелов”- Хасково, ОУ “Св. св. Кирил и Методий”- Димитровград, ОУ „Пенчо Славейков”-Димитровград, ПГОД “Евридика”-Кърджали, Стефан Айвазов от Спортно училище “Стефан Караджа”, детска градина “Пролет” – Харманли, СУ “Проф.д-р Асен Златаров”-Минерални бани, детска градина “Ян Бибиян” – Хасково, както и община Стамболово за най-активно включване в инициативата “Посади дърво” и община Ивайловград за участие във всички екоинициативи организирани от екоинспекцията през годината.
За доброто настроение на гостите на церемонията по награждаването се погрижиха от хасковската детска градина “Звънче” с ръководител Добринка Мирчева и малката поетеса Нели Делева от ОУ “Христо Смирненски”, които бяха между отличените “Приятели на природата” за 2014 и 2015 г.


title: Арестуваха косовар на Капитан Андреево, издирван за наркотрафик

maintext:
37-годишният Енвер К. е бил арестуван на ГКПП “Капитан Андреево” при влизане в България, съобщават от прокуратурата. Той има турско и косовско гражданство.
Задържането му е станало на 19 декемрври, защото е обявен за международно издирване по линия на Интерпол от властите в Албания. Заповедта е издадена от съда за тежки престъпления в Тирана.
Според пристигналите документи Енвер К. се издирва чрез Интерпол за трафик на наркотични вещества от Турция в Косово, Албания и Гърция, за времето от 1 юни 2015 г. до 21 март 2016 г., в съучастие с други лица. Според Наказателния кодекс на Албания за тези престъпления се предвижда наказание „лишаване от свобода“ до 15 г.
В тази връзка днес Хасковската окръжна прокуратура внесе в съда искане за вземане на временна мярка за задържане за срок до 40 дни, спрямо Енвер К. През този период съдебните власти в Албания следва да изпратят молбата за екстрадиция на задържания, след което ще се пристъпи към същинското производство за екстрадиция.


title: Местан не дойде за представянето на съветническата група на ДОСТ в Хасково

maintext:
Лидерът на ДОСТ Лютви Местан не пристигна в Хасково за представянето на съветническата група на партията в общинския съвет.
Той се чакаше до последно, но в крайна сметка за срещата с журналистите дойдоха членовете от ръководството на ДОСТ Бахри Юмер и Юмер Тасим. Те заявиха, че структурите по места се готвят са порламентарните избори, които ще са в края на март или началото на април и изразиха оптимизма си, че ще прекрачат 4-процентната бариера за да влязат в следващия парламент.
Haskovo.info припомня, че в съветническата група на ДОСТ в хасковския общински съвет ще са Албен Манджуков, който вече напусна Коалиция “За Хасково” и изключените по-рано от ДПС Шенер Халибрям и Еркант Раиф. Партията има своя група и в общинския съвет в Стамболово.
На въпрос на Haskovo.info как ще се държи новата съветническа група – с мнозинството или като опозиция, Манджуков отговори, че ще се действа в зависимост от ситуацията. “Всяка докладна ще се гледа дали е в полза на гражданите”, посочи Манджуков, който допълни, че е влязъл в ДОСТ на добра воля, защото и тук имало какво да се работи и постигне.


title: Празник и в арменската църква в Хасково, децата със спектакъл

maintext:
Празнична литургия за храмовия празник на арменската църква “Сурп Степаннос” (Свети Стефан) в Хасково отслужи отец Бартухумеос от Варна.
След като благослови вярващите, всички влязоха в читалище “Арарат”. Там с празничен спектакъл се представиха талантливи деца, а камерен хор “Гомидас” изпълни 3 песни.
В читалището бе подредена изложба-базар “Ние учим, работим, творим”. Парите ще са за летен лагер на децата.
От църковното настоятелство с председател Михран Задиг Карекинян приготвиха мадах за раздаването на традиционните хлебчета с телешко месо.
Арменската църква почита Рождество Христово на 6 януари.


title: Калъфче за клечки за зъби

maintext:
Това е едно от нещата, за чието съществуване не сме предполагали. И които, след като ги открием, ни се струват страхотна идея.
Едва ли калъфчето за клечки за зъби (моделите са на Ball and Buck) е първото нещо, което един мъж би се сетил да носи в джоба си, но, като се замислиш, практичността на този малък предмет е безспорна. Да ходиш с парче храна между зъбите не е нито приятно, нито красиво и едно такова нещо може да превърне иначе приятната ти вечер в истинско изпитание. Затова тази не много обикновена идея е доста добра.
А пък и калъфчето е кожено, което само добавя до стила на всички мъже, които държат на външния си вид и на чистотата на зъбите си. С една дума, одобряваме.


title: Даво Гарсия за зумба, емоциите и тренировките

maintext:
Какво е зумба? Накратко - фитнес плюс латино танци. Това е комбинация, която е любима повече на жените, но както казва инструкторът Даво Гарсия, този вид тренировка е за всеки.
Зумба е едно чувствено преживяване на тренировка в танц, което ни свързва с личното ни усещане за сексапил както нищо друго. С настъпването на сезона на мрачното и дъждовно време много хора се оплакват от липса на сила и понижаване на тонуса. Но, както всяко нещо в ежедневието ни, и това е въпрос на нагласа. За доброто настроение и позитивизма често са необходими само няколко минути забавление.
Нашето предложение е вече добилият популярност зумба фитнес и както казва лицензираният инструктор Даво Гарсия, с когото си говорихме, „За зумба няма сезон, винаги е едно и също: забавление и усилена тренировка.“
Предлагаме ви една среща с човек с латиноамерикански темперамент и вдъхновявяща харизма, чиито корени са в слънчево Мексико. Неговото призвание са танците, с които започва да се занимава още като ученик. По-късно става инструктор и преди 5 години идва в България. Часовете му по зумба са много емоционални и изпълнени с разнообразни хореографии на латино и хип хоп парчета, умело комбинирани с фитнес упражнения.
Vratovrazka.bg: Защо препоръчваш зумба фитнес за есенно зимния сезон?
Даво Гарсия: Най-вече защото е тренировка на закрито.
Vratovrazka.bg: Според теб през кой сезон се тренира по усилено - летния или зимния?
Даво Гарсия: Преди лятото, за да се влезе във форма за отпуските, и след това, за да се смъкнат понатрупаните през почивните дни килограми.
Vratovrazka.bg: Какъв е твоят препоръчителен режим като инструктор?
Даво Гарсия: Моята препоръка е следната: Не се убивайте с диети, яжте каквото ви е нужно, по което време ви е нужно. Дори и най-здравословната храна в повече е вредна.
Vratovrazka.bg: Издай една от техниките, с които мотивираш по време на тренировка.
Даво Гарсия: Опитвам се да предам какво чувствам, докато танцувам, моята лична мотивация идва от ежедневните ми емоции.
Vratovrazka.bg: Как се ражда една хореография на Даво?
Даво Гарсия: Слушам текста и историята, която разказва песента. Също така, трябва много добре да почувствам инструментите, за да мога да предам всичко чрез танца на тялото.
Vratovrazka.bg: Колко бързо може един начинащ в групата да напредне?
Даво Гарсия: Веднага, щом като спре да се притеснява за стъпките и се фокусира над забавлението от танца и музиката.
Vratovrazka.bg: Като цяло повече жени са запалени по зумба, посещават ли мъже тренировките?
Даво Гарсия: Обичайно преобладават жените, така е, но зумбата е за всички – жени, мъже, деца.
Vratovrazka.bg: Водиш мастър класове по зумба фитнес, какъвто имаше на 26 септември, какво представляват те?
Даво Гарсия: В мастър класовете, които организирам два-три пъти в годината, има повече разнообразие от стъпки, повече динамика с повече продължителност и, разбира се, още повече забавление.
Vratovrazka.bg: Как виждаш зумба фитнеса след 3, след 5, след 10 години?
Даво Гарсия: Смятам, че ще бъде все още толкова успешен, тъй като винаги ще се създава музика и винаги ще има много хора, които обичат да танцуват. Разлика от преди и сега виждам в нарастване на комерсиалността, но като цяло зумбата не се е променила много.


title: 35 начина да изгорим мазнините на корема

maintext:
Страница 1 от 3
Изгарянето на мазнините, премахването на излишните килограми и оформянето на мускулите са неща, които изискват дългосрочни и целенасочени усилия. Съветите, които сме събрали, макар и доста на брой, далеч не са всичко, което може да се каже по темата. Но са едно добро начало. Вмъкни поне няколко от тях в режима си и ще видиш, че резултати ще има.
1. Гарнитура? Да, моля, зеленчуци
Храненето навън понякога е предизвикателство за всички, които искат да поддържат добра форма. За да не е така, е необходимо само едно просто нещо - винаги избирай здравословните варианти. Можеш да ядеш пържолата си със задушени зеленчуци вместо с пържени картофи.
2. Не попускай хранения
Ако гладуваш дълго време, това кара тялото ти да започне да разгражда мускулна тъкан, за да произведе енергия. И да складира мазнини. Затова хапвай често и по малко.
3. Не си прекарвай живота на дивана
Ако прекарваш твърде много време пред телевизора, това може да е една от причините да не можеш да влезеш във форма. Намали времето за пасивни забавления и замести телевизора с разходка навън или с един час в залата.
4. Слагай оцет на салатата
Или дресинг на основата на оцет. Известно е, че киселите храни като лимон, оцет, кисело мляко, кисели краставички и т.н. увеличават изгарянето на мазнините. Кислините също така притъпяват скоковете в нивата на инсулина и намаляват скоростта, с която храната напуска стомаха ти.
5. Увеличи приема на протеини
Около 25-30% от калориите, съдържащи се в един грам протеин, се изгарят при храносмилането. За сравнение, при въглехидратите процентът е между 6 и 8.
6. И намали въглехидратите
Сигурно си го чувал хиляди пъти. Причината е, че работи.
7. Пий вода преди ядене
Водата ще напълни стомаха ти, което ще увеличи чувството за ситост и ще намали количеството приета храна.
8. Сложи наклон на пътечката
Ако бягаш на пътечката във фитнеса, старай се винаги да бягаш с наклон от поне 1%. По принцип бягането на пътечката изисква по-малко усилия от тичането навън. Наклонът изравнява нещата и прави тренировката на закрито почти като тичането в парка.
9. Мий си зъбите по-често
Звучи несвързано? Обаче логиката е доста добра. Според едно японско проучване мъжете, които мият зъбите си по-често, са по-слаби от онези, които ги мият по-рядко. Идеята е, че като си измиеш зъбите след хранене, приятният ментов послевкус те кара да избягваш подхапванията помежду храненията.
10. Но не забравяй малките подхапвания по средата между две хранения
Това, което е вредно, е дояждането, след като си хапнал току-що. (Защото мозъкът ти все още е нямал време да отчете факта, че си ял.) И точно този тип дояждане можеш да предотвратиш, като миеш зъбите след хранене. За разлика от това, хапванията между храненията са добър вариант, защото това ти позволява да ядеш на всеки около 3 часа и така да поддържаш метаболизма си в оптимална скорост.
11. Чети етикетите на храните...


title: Летен стил: шапка за плажа

maintext:
Плажният стил е един от най-небрежните, които можеш да си позволиш, при това без много излишни притеснения. Затова, ако досега не си имал лятна шапка (тази с козирката не се брои), началото на лятото е подходящ момент да пробваш този интересен аксесоар.
Може би твърде интересен, ако има и перо, но пък, както вече казахме, на плажа през лятото са допустими доста модни опити. Също така, за релаксираща вечер с Мохито в крайбрежния бар перото ни се струва съвсем на място. Моделът е на Brixton.
Това предложение от Paul Smith пък съчетава сламената шапка с тази от плат по един доста приятен начин. Синият цвят я прави подходяща за дънки, а частта със сламата - за всички останали летни дрехи.
Този вариант в бяло от Borsalino също е добра идея за лятото. Може да се комбинира както с по-кежуъл дрехи, така и с нещо по-официално. Важното е да пробваш и да се харесаш. Това впрочем важи за всичко в личния ти стил, не само за летните шапки.


title: А ти опита ли Gillette Fusion Proglide с Flexball технология?

maintext:
Ние във Vratovrazka.bg винаги сме смятали, че нещата трябва да се правят с кеф. И че разните задължения като бръсненето сутрин не са просто поредната досада, която ни взима от ценното сутрешно време, а част от ритуала ни по събуждането.
А всеки ритуал се нуждае от съответните инструменти и магии. Както добре знаят от Gillette, поради което са създали новата Gillette® Fusion Proglide с Flexball™ технология. Ето няколко неща за нея, които е добре да знаеш.
Тя е специално предназначена да следва контурите на мъжкото лице, като осигурява максимален контакт с неговите извивки. Резултатът е напълно ново изживяване по време на бръснене, което е по-нежно и внимателно към мъжкото лице.
Характеристики:
- FlexBall™ технология на дръжката
- 4-измерна подвижност за по-добър контакт с всеки контур на лицето
- По-ергономичен захват за по-добър контрол
- Ниско режещи остриета с променен дизайн
- По-тънки и по-фини ръбове
- Усъвършенствано покритие за по-малко съпротивление и лесно рязане на косъмчетата, с по-малко отскубване и дърпане
- Стабилизатор на острието
- Поддържа оптимално разстояние между ножчетата
- Оптимизирана защитна лента
- Премахва излишния гел за бръснене за да осигури оптимален контакт на острието
- Опъва кожата за по-близко и удобно бръснене
- Подобрена Lubrastrip (овлажняваща лента)
- Обогатена с минерално масло и овлажняващи полимери, които позволяват плавно движение по кожата, дори при повтарящи се движения
- Подобрен тример за по-голяма прецизност
- Подобрено острие, а гребенчето при защитната лента спомага за по-добро насочване на дългите косъмчета
- Подобрени участъци за по-лесно изплакване
Допълнителните продукти включват:
- Резервни ножчета: Покупката на самобръсначка FlexBall™ включва комплекти от 2 и 4 резервни ножчета
- Гел за бръснене Fusion ProGlide Sensitive помага като подготвя кожата за по-гладко бръснене
Самобръсначките Gillette® Fusion ProGlide с FlexBall™ технология вече е налична в по-големите търговски вериги.
Изкуство с ножчета: първото в света произведение на изкуството, създадено с революционната за Gillette FlexBall™ технология
Румънският художник Доминик Виртосу и скулптора Раду Панаит, с подкрепата на Gillette, създадоха първото в света произведение на изкуството, направено с технологията на Gillette FlexBall™. За направата му те използват средство, част от всекидневието на мъжа – новата Gillette Fusion ProGlide самобръсначка с FlexBall™ технология.
В забързаните кадри на видеото Доминик Виртосу се впуска в търсене на връзка между нестандартните елементи от рисуването и отговор на въпроса “Какво може да постигне една самобръсначка?” Резултатът е първото в света произведение на изкуството, създадено като комбинация на неконвенционален модел, оригинален дизайн и средство за всекидневно поддържане на мъжкия стил.
Доминик демонстрира неповторимите си креативност и талант, като използва уникалните за FlexBall™ движения на бръснещата се глава, позволяващи движения на четката в четири посоки. По този начин художникът изрисува скулптурата на мъжки бюст с размери 1.60 x 1.10 метра.
Румънецът споделя: “Ъглите и извивките се свързват и допълват, а повърхността следва тези щрихи, за да осъществи моята цел. Всеки знак, който създавам, принадлежи към една технологична или органична вселена. Във всеки случай, елементите на дизайна образуват едно стабилно платно от линии и геометрични форми, една цялостна вселена от различно измерение.”
Вдъхновена от мимиките и физиономиите, които мъжете се налага да правят, докато се бръснат, за да осигурят по-добър контакт между самобръсначката и лицето, Fusion ProGlide с FlexBall™ технология е проектирана да се движи спрямо извивките на лицето на мъжа, а не обратното, в резултат на което се получава максимален контакт с неговия контур.
Откакто мъжете се бръснат, винаги се е налагало да правят мимики и физиономии, за да следват острието. Но самобръсначката с Fusion ProGlide с FlexBall™ технология променя начина на бръснене. Уникалната нова технология позволява острието да се върти, за да осигури допълнителен обхват на движението, за по-добро прилепване към контурите на лицето и усещане по време на бръснене – два пъти по-предпочитано в сравнение със стандартния модел Fusion ProGlide.
Ново измерение в маневреността, FlexBall™ технологията се основава на иновация, която Gillette създава още през 1977 г. с първата по рода си движеща се глава на самобръсначка. Макар и само двуизмерна, тя се превръща в стандарт за всички Gillette самобръсначки – както и за самата категорията. FlexBall технологията сега добавя решаващо трето измерение, което да отговаря на мъжкото лице, което несъмнено е 3D и притежава средно 25 000 косъмчета за бръснене. Резултатът е по-голям обхват на движенията с цел по-близък контакт, отколкото предишните продукти Fusion. По този начин се достига всяко едно косъмче, независимо дали то расте по продължение на бузите или обхваща сложната топография на брадичката.
За Gillette
Над 110 години Gillette предлага прецизна технология и ненадминати характеристики на продуктите си – подобрявайки живота на над 800 милиона мъже по света. От бръснене и грижа за тялото, до грижа за кожата и защита от изпотяване, Gillette предлага голямо разнообразие от продукти – самобръсначки; гел, пяна и крем за бръснене; продукти с грижа за кожата; автършейв продукти; дезодоранти и антиперспиранти; продукти за измиване на тялото. За повече информация и актуални новини за Gillette, посетете техния сайт.
Вижте още: историята на човека зад марката - Кинг Камп Жилет


description: Американската surf rock банда The SHIVAS заби за първи път пред българска публика на 19 август в малката зала на MIXTAPE 5 в София, а днес, 20 август, ще продължи на закритата сцена на Бар без име в Бургас. Съпорт е наскоро сформиралата се софийска neo-psychedelic rock банда Comasummer.

title: THE SHIVAS + COMASUMMER в Бургас

maintext:
Американската surf rock банда The SHIVAS заби за първи път пред българска публика на 19 август в малката зала на "MIXTAPE 5" в София, а днес, 20 август, ще продължи на закритата сцена на "Бар без име" в Бургас. Съпорт е наскоро сформиралата се софийска neo-psychedelic rock банда Comasummer.
Концертите са част от двумесечно европейско турне на бандата и са организирани по повод пет години от създаването на неформален арт колектив Blood Becomes Water.
Тhe SHIVAS - Portland / US
Жанр: Rock’n’Roll, Garage, Surf Rock, Psychedelic rock
► http://www.theshivas.com/
► https://www.facebook.com/theshivas
► https://theshivas.bandcamp.com
The Shivas са американска рокендрол банда от Портланд, Орегон, създадена през 2006. Бандата записва първия си албум "Where Have You Gone To?" през 2008 и две години по-късно той е последван от "Freezing to Death". След поредица от концерти и турнета Calvin Johnson - основател на лейбъла K Records, за който са записвали артисти като Beck, Melvins, Chain and the Gang, Modest Mouse, Chicks on Speed и други, - започва да работи с групата, като през 2012 издава техния трети студиен албум "Whiteout!". "You Know What To Do" излиза в края на 2014, отново за K Records, и получава изключително позитивни рецензии от музикалните среди. В началото на тази година бандата започна записи за предстоящия албум “Better Off Dead”, който се очаква да излезе до края на годината.
COMASUMMER - Sofia / Bulgaria
Жанр: Neo-psychedelic rock, Garage Rock, Shoegaze
►https://comasummer.bandcamp.com
►https://www.facebook.com/comasummer
►https://soundcloud.com/comasummer
Comasummer е neo-psychedelic rock група от София, България. Музиката им е микс от 60's psych rock, garage rock и shoegaze. Проектът стартира, когато Владо и Пламен започват да творят авторска музика през 2014 в импровизирано студио. През следващата година двамата работят по нови песни заедно с присъединилия се клавирист Ники. От март 2015, с Весо на бас китара и Деси на барабани, новосформираната група изнася първите си концерти. Настоящ барабанист на бандата е Георги Божанов, с когото наскоро подгряха сръбските progressive/psychedelic rock виртуози Temple Of The Smoke. Дебютният им албум Out of the Sun е издаден официално на 15 август 2015 г.
ВХОД: 15 BGN на вратата (без предварителна продажба)
СТАРТ: 21:00 ч.
За повече информация следете събитията във фейсбук:
за София -https://www.facebook...46465768988071/
за Бургас - https://www.facebook...90776811205865/


title: лято , вдъхновение , бира , Елизабет Ърм , настроение

maintext:
Ако ти трябва вдъхновение, за да започнеш да мислиш за лятото, това е Елизабет Ърм. Тя се намира на плаж и няма много дрехи.
С две думи, вече е почти лято и е време да навлезеш в онова по-особено състояние на духа и тялото, което се характеризира с по-добро настроение, постоянна готовност за бира с приятели на открито и все по-леки обувки, за да ти е леко и на душата.


title: Изкуството на тройката: разказ от първо лице

maintext:
Страница 1 от 3
Авторката от Vogue Карли Шкортино разказва за изкуството на една тройка. Спокойно можеш да й вярваш, защото разказът е от първо лице. И е доста интересен (включва организиране на тройка в Twitter и заспиване по време на оргия), така ще ще се наложи да го прочетеш докрай :)
Да избереш точния партньор за тройка е деликатна и сложна операция. Ако оплескаш нещата, можеш да прецакаш завинаги и връзката, и живота си. Спокойно, шегувам се. Но все пак има едно изкуство, един етикет на организирането на тройка. Като организирането на вечеря - един погрешен гост и цялата динамика е развалена.
Често тройката е една от първите стъпки, които двойките правят с цел да постигнат една по-прогресивна динамика на връзката. Но не се шашкайте - тройките не е задължително да доведат до още по-смели сексуални приключения. Тройката не е първа стъпка към полигамна връзка или нещо подобно.ю
За мен има три вида тройки.
Първо, тройка между трима души, като никои двама сред тях не са във връзка помежду си. Като цяло този вид тройка не се планира - трима души, които си прекарват времето добре заедно, срещнали са се на парти или нещо такова и някакси нещата се случват. В един момент си седят един до друг, а в следващия са един в друг.
Вторият вид е тройка между двойка и трети човек, която се случва спонтанно. Според мен това е нещо като Свещения Граал на тройките: искрено привличане, което се случва между всички и което превръща един момент от забавен в еротичен.
Третият вид е най-често срещан - когато една двойка си търси трети човек, понякога отчаяно, наблюдавайки нищо неподозиращи необвързани хора по баровете и в сайтовете за запознанства. Да, правила съм го.
Въпросът е как да избегнете опасността да се превърнете в тази отчаяна двойка. Иначе казано, как по елегантен начин да организирате тройка, от която всички да са щастливи? Каква е тайната да направите нещо такова и след това да се чувствате освободени и доволни, а не разядени от ревност?
Когато бях на 24 години, с тогавашния ми приятел решихме, че искаме да пробваме тройка. По онова време не знаех какъв е протоколът и само се бях замисляла за сценарий номер едно, но инстинктивно знаех, че не искам третият човек да е близка приятелка или някой, когото или аз, или приятелят ми редовно виждаме. Това ми изглеждаше твърде оплескано. Тъй като току-що се бях преместила в Ню Йорк и не познавах много хора, решихме да потърсим момиче сред бившите приятелки на гаджето ми. Но не бивши сериозни приятелки, а момичета, с които просто е имал кратък флирт или секс за една нощ. Лежахме си вечер в леглото и разглеждахме Фейсбук профилите на момичетата, спирахме се на някоя и просто й пишехме: “Искаш ли да правиш тройка с нас?” Изненадващо, повечето отговаряха положително.
В началото тройките ни сближаваха. Беше все едно правим нещо забавно заедно. А и самото преследване беше много забавно - да избираме момичетата, да очакваме с нетърпение отговорите им, да си говорим в леглото, след като те си бяха тръгнали. Беше интензивно и същевременно сближаващо преживяване, като романтичен уикенд извън града. Дори започнах напълно да разбирам израза “да разнообразим сексуалния си живот” - добавянето на нечия друга сексуална енергия към вече съществуващата динамика на връзката наистина добавя нов вкус на нещата, който често остава за дълго.
В един момент обаче...


title: Британска инвазия на SPIRIT of Burgas 2015

maintext:
KWABS, STEREO MCs и MILOW се присъединяват към Роби Уилямс. Една от най-добрите британски групи е потвърдена за хедлайнер във втория ден.
Дойде време да научим имената на част от останалите артисти, които ще се погрижат за добрия фестивален дух на най-мащабния музикален проект за България SPIRIT of Burgas. Сред вече потвърдените, освен мега звездата Роби Уилямс, са неостаряващите STEREO MCs, новата голяма звезда на Великобритания KWABS, белгиецът MILOW, както и едни от най-добрите български, румънски и македонски групи.
На 7-и август мега звездата Robbie Williams ще оглави сцената на фестивала с двучасовото си шоу, част от турнето Let Me Entertain You. Освен него обаче, родната публика ще има възможността да чуе и наскоро нашумелия Kwabena Adjepong, по-известен като KWABS. Сравняваният със Seal британец с нигерийски произход е считан за следващата най-голяма звезда на острова. С хитовете си “Walk”, “Last Stand” и “Perfect Ruin” Kwabs за кратко време оглави повечето европейски класации. Наричан от критиците „феномен”, 24 годишният KWABS идва с цял бенд и едночасов сет, специално подготвен за фестивала.
Преди KWABS на сцената ще видим и изпълнителя на един от най-големите хитове на 2008 г. Авторът на един кавър, който надмина дори оригинала си, макар и дело на звездните 50 Cent, Justin Timberlake и Timbaland. Именно акустичната версия на “Ayo Technology” в изпълнение на Milow ще зазвучи и в Бургас.
За последните няколко години белгийският изпълнител и текстописец се превърна в едно от най-вълнуващите имена от музикалната поп сцена. Обявен за „най-добър белгийски артист” от MTV, Milow ще внесе романтика с лиричното си изпълнение под небето в Бургас.
В първия ден ще видим и STEREO MCs, които още с първото си появяване на родна земя завладяха сърцата на хиляди. Култовата банда изгрява през далечната 1985 г., когато рязко обръща посоката на хип-хопа с мощен саунд, смесвайки брейкбийт, фънк, соул и рап, който по-късно светът ще нарече брит-хоп. Именно с хитове като “Black Gold” и “Connected”, колоритните STEREO MCs ще разтресат бургаския плаж, докато фойерверките от шоуто на Роби Уилямс са все още в небето.
Сцената на „НА ТЪМНО“ също е подготвила богат списък с артисти. Там ще видим както любими родни групи, така и артисти от съседките ни Румъния и Македония. Сред първите потвърдени имена са BASSKA (Румъния), Conquering Lion (Македония), Миленита, Kotarashky and The rain dogs, Ogi 23, Мерудия, Северозападняците, Rebelites, DJ Balcan Mash и Toy Letters.
Организаторите са потвърдили и хедлайнер за 8-и август, който ще бъде обявен до края на месец май, като засега издават само, че това е британска група, обявена за една от най-добрите на 21-ви век.
Промо-билетите на цена от 150 лева за двата дни на фестивала бяха в продажба до 17.05, а от 18.05 цените стават 150 лева за 7-ми август, 60 лева за 8-ми август и 180 лева за целия фестивал. Билети може да закупите от мрежата на Eventim.bg в цялата страна, включително OMV, EasyPay, Пикадили, Техномаркет, Технополис, НА ТЪМНО, билетен център НДК.
Повече подробности на Spiritofburgas.com


description: Избрахме няколко снимки на португалската манекенка Сара Сампайо, за да отбележим началото на най-мързеливия месец в годината.

title: Сара Сампайо , португалска , манекенка , снимки , август

maintext: Авторско право: ©2006-2009 „Уеблинк Медиа“ ООД Всички права запазени. Всички текстове и изображения, публикувани в vratovrazka.bg са собственост на „Уеблинк Медиа“ ООД и техните партньори и са под закрилата на Закона за авторското право и сродните му права. Използването и публикуването цялото съдържание на сайта или на част от него без разрешение/откупено авторско право от „Уеблинк Медиа“ ООД е забранено. Условия за ползване.


description: Черно море зацикли със селекцията

title: Черно море зацикли със селекцията


description: Победа и загуба за варненските отбори в А група


description: Черно море Тича нямаше сили да се противопостави на Лукойл Академик


description: Спас Натов: С настроение и борбен дух ставаме друг отбор


description: Федерацията обясни защо избра Варна за световното по волейбол


description: Бивш играч на Черно море се изцепи: Бербатов е готов да ми стане съотборник

title: Бербатов е готов да ми стане съотборник


description: Голям мач на Черно море Тича

title: Голям мач на Черно море Тича


description: Сонг "Fly" Йонг Жун и Кванк "Bdd" Ба Сонг подписали контракты с Longzhu Gaming.

title: Longzhu Gaming подписала еще двух игроков


description: "Orange" победил "SjoW" в финале SeatStory Cup.

title: Йон Вестберг победил на SeatStory Cup по Hearthstone


description: Ли "KurO" Сио Хаенг и Ха "Kramer" Йонг Хун подписали контракты с Afreeca Freecs.

title: Afreeca Freecs подписала контракты с двумя игроками


description: J2K и Technology LLC приобрели право на участие в Challanger Series.

title: NRG продала место в лиге Challanger другой команде


title: Най-търсените в Google: модата на 2016-та

maintext:
В края на годината Google споделят тенденциите от милиардите търсения онлайн. През 2016-та гигантът подрежда 10-те най-търсени дизайнери и модни линии. За разлика от миналата година, тази е почти изцяло доминирана от знаменитостите в модата. С изключение на 8-мото място – незабравимата Соня Рикел, която ни напусна през 2016-та, топ 10 е по-скоро таблоиден, отколкото моден. Кание Уест и неговото Yeezy шоу се подреждат под номер 10, риалити звездите Кендъл и Кайли Дженър достигат до 5-то място, а близначките Мери Кейт и Ашли Олсън с колекциите си The Row и Elizabeth and James са на втората позиция. Най-търсеното име е това на дизайнерката и стилист Рейчъл Рой, която доби световна популярност покрай жълтите страници. Тя бе заподозряна от феновете на Бионсе в любовна афера с Джей Зи заради хита на певицата Lemonade. Очевидно Бионсе не спира дотук и класира собствената си линия Ivy Park под номер 6. Дъщерята на Доналд Тръмп – Иванка, е класирана на 9-то място. Нейната едноименна колекция Ivanka Trump определено е значително по-търсена след избирането на баща й за новия президент на САЩ. Като цяло ще сме особено щастливи, ако Google разграничи дизайнерите от знаменитостите през 2017-та, за да имаме възможност да видим кои са креативните артисти с най-много търсения.
Топ 10 на Google
1. Рейчъл Рой, Rachel Roy и Rachel Rachel Roy
2. Мери Кейт и Ашли Олсън, The Row и Elizabeth and James
3. Анджела Симънс, Angela I Am
4. Зендая, Daya by Zendaya
5. Кендъл и Кайли Дженър, Kendall + Kylie Collection и Kendall & Kylie for PacSun
6. Бионсе, Ivy Park
7. Анита Донгр, House of Anita Dongre
8. Соня Рикел, Sonia Rykiel
9. Иванка Тръмп, Ivanka Trump Collection
10. Кание Уест, Yeezy
ГАЛЕРИЯ
VN:F [1.9.22_1171]